CELEX: 32021D0487
Language: da
Date: 2021-03-22 00:00:00
Title: Rådets afgørelse (FUSP) 2021/487 af 22. marts 2021 om ændring og forlængelse af afgørelse (FUSP) 2018/653 om oprettelse af en lagerkapacitet til civile krisestyringsmissioner

23.3.2021   
               
               
                  DA
               
               
                  Den Europæiske Unions Tidende
               
               
                  L 100/13
               
            
         RÅDETS AFGØRELSE (FUSP) 2021/487
         af 22. marts 2021
         om ændring og forlængelse af afgørelse (FUSP) 2018/653 om oprettelse af en lagerkapacitet til civile krisestyringsmissioner
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Med henblik på civile krisestyringsoperationer bør behov for hurtig deployering og operationelle krav imødekommes.
                  
               
                     (2)
                  
                  
                     Rådet vedtog den 26. april 2018 afgørelse (FUSP) 2018/653 om oprettelse af en lagerkapacitet til civile krisestyringsmissioner (1).
                  
               
                     (3)
                  
                  
                     Ifølge artikel 6 i afgørelse (FUSP) 2018/653 skal der foretages en revision for at vurdere det finansielle referencegrundlag, der er omhandlet i nævnte afgørelses artikel 4, stk. 1, for så vidt angår det beløb, der vurderes at være nødvendigt til at dække anmodninger fra civile missioner under den fælles sikkerheds- og forsvarspolitik og til at tage hensyn til sådanne missioners skiftende behov, andre af Unionens operationelle aktioner og Den Europæiske Unions særlige repræsentanter. Unionens højtstående repræsentant for udenrigsanliggender og sikkerhedspolitik (»den højtstående repræsentant«) og Europa-Kommissionen foretog en sådan vurdering. Resultatet af denne revision, som blev drøftet og som der blev opnået enighed om i de relevante forberedende organer i Rådet i december 2019 og januar 2020, var, at det ikke er nødvendigt at revidere det finansielle referencegrundlag.
                  
               
                     (4)
                  
                  
                     I medfør af artikel 7 i afgørelse (FUSP) 2018/653, der giver mulighed for, at Rådet beslutter at forlænge nævnte afgørelse, anbefalede den højtstående repræsentant og Kommissionen i deres halvårlige rapport til Rådet, at afgørelse (FUSP) 2018/653 bør forlænges med 18 måneder, herunder en periode på seks måneder til den administrative og finansielle afslutning af den lagerkapacitet, der er oprettet ved nævnte afgørelse.
                  
               
                     (5)
                  
                  
                     Den højtstående repræsentant og Kommissionen skal træffe de nødvendige forberedelser til fremtidige lagerordninger og forelægge Rådet deres første henstilling senest i juni 2021 —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2018/653 foretages følgende ændringer:
            
                        1)
                     
                     
                        I artikel 3 indsættes følgende stykker:
                        
                           »5.   Den svenske civile beredskabsstyrelse sikrer fuld operationel kapacitet for lageret indtil denne afgørelses udløb. De nærmere bestemmelser herfor aftales af den svenske civile beredskabsstyrelse, den civile operationschef og de kompetente tjenestegrene i Kommissionen.
                        
                        
                           6.   Lagerkapacitetsoperatøren sikrer en gnidningsløs overgang og overdragelse til fremtidige lagerordninger som anvist af den civile operationschef og de kompetente tjenestegrene i Kommissionen.«
                        
                     
                  
                        2)
                     
                     
                        Artikel 4, stk. 1, affattes således:
                        
                           »1.   Det finansielle referencegrundlag for gennemførelsen af denne afgørelse for perioden på 54 måneder efter datoen for indgåelse af aftalen omhandlet i stk. 3 er 46 197 384,22 EUR.«
                        
                     
                  
                        3)
                     
                     
                        Artikel 7 affattes således:
                        
                           »Artikel 7
                           Ikrafttræden og udløb
                           Denne afgørelse træder i kraft på dagen for vedtagelsen. Den udløber 54 måneder efter datoen for indgåelse af aftalen omhandlet i artikel 4, stk. 3.«
                        
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 22. marts 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 108 af 27.4.2018, s. 22.